Geostibini

Geostibini er en gruppe (stamme) av biller som hører til familien kortvinger.

Utseende 
Disse billene er ganske små (gjerne 3–5 mm), slanke og gjerne lyst brunlige på farge. Disse artene har gjerne en gasnke spinkel kroppsbygning. Hodet er mer eller mindre rundt med små fasettøyne, antennene, som sitter festet mellom fasettøynene, er vanligvis ganske lange og ofte fortykkede mot spissen. Kroppen er oftest tett og fint punktert og fint hårete, beina er slanke. Mange av artene ligner hverandre sterkt og man må ofte dissekere ut kjønnsorganene for å bestemme dem.

Levevis 
Gruppen lever gjerne på bakken mellom løvstrø og annet råtnende plantemateriale. De er rovdyr.

Systematisk inndeling 

Inntil nylig ble disse slektene gjerne plassert i Athetini.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Geostibini Seevers, 1978
 Slekten Alevonota Thomson, 1858  – to arter i Norge
 Slekten Aloconota Thomson, 1858  – åtte arter i Norge
 Slekten Callicerus Gravenhorst, 1802 - i Norge:
 Callicerus obscurus Gravenhorst, 1802
 Slekten Chinecallicerus Assing, 2004
 Slekten Earota Mulsant & Rey, 1873
 Slekten Geostiba C.G. Thomson, 1858 - i Norge
 Geostiba circellaris (Gravenhorst, 1802)
 Slekten Homoiocalea Bernhauer, 1943
 Slekten Micrearota Casey, 1910
 Slekten Pelioptera Kraatz, 1857
 Slekten Pseudosemiris Machulka, 1935
 Slekten Saphocallus Sharp, 1888
 Slekten Seeversiella Ashe, 1986
 Slekten Tropimenelytron Pace, 1983

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 bugguide.net - bildedatabase over nordamerikanske insekter 
 

Kortvinger
Småkortvinger
Biller formelt beskrevet i 1978
Dyr formelt beskrevet av Charles Hamilton Seevers